《除台湾郡丞，客以海图见遗，漫赋一篇寄诸》
清代·孙元衡

中原十五州，无地托我足。衔命荷兰国，峭帆截海腹。

披兹瀛壖图，岛屿纷可瞩。回身指南斗，东西日月浴。

飓风怒有声，骇浪堆篷幅。涤汔终古心，瀇瀁万里目。

毫釐晰舟舆，稊米辨岩谷。道奔裸体人，市莽连云竹。

览者睫生芒，闻之肌起粟。寄语平生亲，将毋尽一哭！

作者简介：安徽桐城人，字湘南。贡生。官至东昌知府。有《赤嵌集》，乃康熙四十四年任台湾同知后所作，记土风物产。